Държавен вестник, бр. 22, 2017 г., стр. 21

БРОЙ  22	
Д Ъ Р Ж А В Е Н  В Е С Т Н И К 	
СТР.  21  
на кораба са водонепроницаеми, и най-долната 
палуба, от която евакуация на пътниците и на 
екипажа няма да бъде възпрепятствана от вода 
във всеки един етап от наводнение в случаите 
на щети, определени в Правило 8 и в Част Б-2 
на настоящата глава. Палубата може да бъде 
стъпаловидна палуба. На товарен кораб палуба-
та на надводния борд може да се приема като 
горна палуба.
20 Дедуейт е разликата в тонове между во-
доизместването на кораб във вода с плътност 
1,025 при товарната водолиния, отговаряща на 
определения надводен борд за лятно време, и 
теглото на празен кораб.
21 Тегло на празен кораб е водоизместването 
в тонове на кораб без товар, гориво, смазочни 
масла, баласт, сладка вода и котелна вода в 
танковете и без провизии, пътници, екипаж и 
техните вещи.
22 Нефтен танкер е нефтеният танкер, оп-
ределен в Правило 1 на Анекс І на Протокола 
от 1978 г. към Международната конвенция за 
предотвратяване на замърсяване от кораби от 
1973 г.
23 Ро-Ро пътнически кораб означава пътнически 
кораб, притежаващ ро-ро товарни помещения 
или помещения от специална категория съгласно 
определението, съдържащо се в Правило ІІ-2/3.
24 Кораб за насипни товари означава кораб за 
насипни товари, както е определен в Правило 
XII/1.1.
25 Линия на кила е линията, успоредна на 
наклона на кила, минаваща в средата на ко-
раба през:
1. горната част на кила на осевата линия 
или линията на пресичане на вътреш-
ната страна на обшивката с кила, ако 
баркилът се простира под тази линия на 
борда на кораб с метален корпус; или
2. на кораби от дърво и композитни раз-
стоянието се измерва от най-ниския 
край на фалца на кила; когато формата 
в долната част на средата на кораба е 
куха или когато са оборудвани дебели 
стрингери, разстоянието се измерва от 
точката, където линията на равното 
дъно продължава навътре, като пресича 
осовата линия в средата на кораба.
26 Средна част на кораба е в средата на дъл-
жината (L).
Правило 3
Определения, отнасящи се до части В, Г и Д
За целите на части В, Г и Д, освен ако из-
рично не е предвидено друго:
1 Система за управление на рулевото устрой-
ство е оборудването, посредством което се 
предават команди от навигационния мостик към 
рулевите машини. Системите за управление на 
рулевото устройство се състоят от предаватели, 
приемници, помпи с хидравлично управление 
и свързаните с тях двигатели, контролери на 
двигатели, тръбопроводи и кабели.
2 Главно рулево устройство са механизмите, 
приводите на перото на руля, рулевите машини, 
ако има такива, спомагателното оборудване и 
средствата за прилагане на въртящ момент към 
балера на руля (например румпел или секторен 
румпел), необходими за съобщаване на движение 
на перото на руля за целите на управление на 
кораба при нормални експлоатационни условия.
3 Рулева машина е:
1. в случай на електрическо рулево устрой-
ство електромотор и свързаното с него 
електрическо оборудване;
2. в случай на електрохидравлично рулево 
устройство електромотор и свързаните с 
него електрическо оборудване и помпа;
3. в случай на друг вид хидравлично ру-
лево устройство задвижващ двигател и 
свързаната с него помпа.
4 Спомагателно рулево устройство е оборуд-
ването, различно от коя да е част от главното 
рулево устройство, необходимо за управление на 
кораба в случай на повреда на главното рулево 
устройство, но не включва румпела, секторния 
румпел или елементи, изпълняващи същото 
предназначение.
5 Нормални експлоатационни условия и условия 
на живот са условия, при които корабът като 
цяло, механизмите, апаратурата, устройствата 
и средствата, осигуряващи задвижване, управ-
ляемост, безопасно плаване, противопожарна 
безопасност и защита срещу наводняване, 
вътрешните и външните комуникации и сиг-
нали, средствата за евакуация и лебедките на 
дежурните спасителни лодки са в изправност 
и функционират нормално и са налице удобни 
условия на живот, така както са проектирани.
6 Аварийни условия са условията, при които 
кое да е средство, необходимо за осигуряване на 
нормални експлоатационни условия и условия 
на живот, е в неработещо състояние поради 
повреда на главния източник на електроенергия.
7 Главен източник на електроенергия е източ-
никът, предназначен да осигурява електрическа 
енергия на главното разпределително табло за 
разпределяне до всички средства, необходими 
за поддържане на нормални експлоатационни 
условия и условия на живот на кораба.
8 Състояние на кораба със силова уредба извън 
строя е състоянието, при което главната силова 
уредба, котлите и спомагателните механизми са 
извън строя поради липса на захранване.
9 Главна генераторна станция е помещени-
ето, в което се намира главният източник на 
електроенергия.
10 Главно разпределително табло е разпреде-
лителното табло, което се захранва директно от 
главния източник на електроенергия и е пред-
назначено да разпределя електрическа енергия 
за дейностите, извършвани на кораба.
11 Аварийно разпределително табло е разпре-
делителното табло, което в случай на повреда 
на главната система за електрозахранване се 
захранва директно от аварийния източник на 
електроенергия или преходния източник на 
аварийна електроенергия и е предназначено да 
разпределя електрическа енергия за аварийните 
дейности.
12 Авариен източник на електроенергия е из-
точникът на електроенергия, предназначен да